คือ หนูกินยาคุมมา6วันแล้วค่ะ แล้วมันมีอาการปวดท้อง ปวดหัว อยากจะอาเจียน แต่ก็ไม่อาเจียน มันรูัสึกอ่อนแรงค่ะ มันเป็นเพราะอะไรค่ะ
สวัสดีค่ะ ยาคุมกำเนิดแบบแผงรับประทานเป็นวิธีการคุมกำเนิดที่มีประสิทธิภาพดี คือประมาณ 91-99% ขึ้นกับวิธีการใช้ว่ากินอย่างสม่ำเสมอหรือไม่ โดยยาคุมกำเนิดแบบรับประทานมีผลข้างเคียงได้ดังนี้-คลื่นไส้อาเจียน พบได้บ่อย มักเกิดแค่ใน 2-3 เดือนแรก-คัดหน้าอก-ปวดหัวหรือเวียนหัว รู้สึกเพลียง่าย-อารมณ์แปรปรวน ฉุนเฉียวง่าย-น้ำหนักขึ้น ตัวบวม-ประจำเดือนมาน้อยกว่าปกติ-เลือดออกกระปริดกระปรอยระหว่างรอบเดือนโดยยาคุมแต่ละยี่ห้อที่มีระดับฮอร์โมนต่างๆกันจะมีผลข้างเคียงต่างกันไปค่ะ แนะนำว่าถ้ามีอาการปวดหัวมาก อาเจียนมาก จนทนผลข้างเคียงไม่ได้ ควรนำยาคุมที่มีไปปรึกษาสูตินรีแพทย์หรือเภสัชกรใกล้บ้านเพื่อปรึกษาเรื่องทางเลือกว่าสามารถเปลี่ยนยี่ห้อยาคุมที่มีผลข้างเคียงน้อยกว่านี้ได้หรือไม่ หรือเปลี่ยนชนิดการคุมกำเนิดไปเลย เช่นฉีดยาคุม ฝังยาคุมแทนค่ะการดูแลตัวเองเบื้องต้น รับประทานยาแก้ปวด ยาแก้คลื่นไส้ ดื่มน้ำมากๆ รับประทานอาหารอ่อนๆ และสังเกตอาการดังที่กล่าวไปค่ะ